CELEX: 62008FN0042
Language: el
Date: 2008-03-31 00:00:00
Title: Υπόθεση F-42/08: Προσφυγή της 31ης Μαρτίου 2008 — Marcuccio κατά Επιτροπής

21.6.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 158/27
            
         Προσφυγή της 31ης Μαρτίου 2008 — Marcuccio κατά Επιτροπής
   (Υπόθεση F-42/08)
   (2008/C 158/50)
   Γλώσσα διαδικασίας: η ιταλική
   Διάδικοι
   
      Προσφεύγων: Luigi Marcuccio (Tricase, Ιταλία) (Εκπρόσωπος: G. Cipressa, δικηγόρος)
   
      Καθής: Επιτροπή των Ευρωπαϊκών Κοινοτήτων
   Αντικείμενο και περιγραφή της διαφοράς
   Αναγνώριση του γεγονότος ότι η αντιπροσωπεία της Ευρωπαϊκής Επιτροπής στην Αγκόλα απέστειλε διά τηλεομοιοτυπίας στις 18 Μαρτίου 2002 υπηρεσιακό σημείωμα, με ημερομηνία 18 Μαρτίου 2002, απευθυνόμενο στον προσφεύγοντα κάνοντας χρήση τηλεφωνικής συσκευής την οποία δεν ήλεγχε και η οποία δεν βρισκόταν στη διάθεση του προσφεύγοντος, αναγνώριση της ελλείψεως νομιμότητας αυτού του γεγονότος και καταδίκη της καθής στην καταβολή ποσού 100 000 ευρώ ως αποζημιώσεως.
   Αιτήματα του προσφεύγοντος
   Ο προσφεύγων ζητεί από το Δικαστήριο Δημόσιας Διοίκησης:
   
               —
            
            
               ακύρωση της καθ' οιονδήποτε τρόπο διατυπωμένης αποφάσεως περί απορρίψεως της αιτήσεως με ημερομηνία 8 Μαρτίου 2007
            
         
               —
            
            
               ακύρωση, εφόσον απαιτείται, της καθ' οιονδήποτε τρόπο διατυπωμένης αποφάσεως περί απορρίψεως της διοικητικής ενστάσεως με ημερομηνία 10 Σεπτεμβρίου 2007
            
         
               —
            
            
               ακύρωση, εφόσον απαιτείται, του υπηρεσιακού σημειώματος της 9ης Ιανουαρίου 2008
            
         
               —
            
            
               διαπίστωση του γεγονότος ότι η αντιπροσωπεία της Ευρωπαϊκής Επιτροπής στην Αγκόλα απέστειλε στις 18 Μαρτίου 2002 δια τηλεομοιοτυπίας, κάνοντας χρήση τηλεφωνικής συσκευής, ο αριθμός τηλεφώνου και τηλεομοιοτυπίας της οποίας είναι +39.0833.54xxxx, υπηρεσιακό σημείωμα φέρον ημερομηνία 18 Μαρτίου 2002 και απευθυνόμενο στον προσφεύγοντα, και διαπίστωση και αναγνώριση της ελλείψεως νομιμότητας του γεγονότος αυτού
            
         
               —
            
            
               καταδίκη της καθής και επιδίκαση υπέρ του προσφεύγοντος, ως αποζημίωση για τη ζημία που αυτός υπέστη και συνδέεται με το γενεσιουργό γεγονός στο οποίο οφείλεται η ως άνω ζημία, του ποσού των 100 000 ευρώ ή ανώτερου ή κατώτερου ποσού κατά δικαία και επιεική κρίση του Δικαστηρίου, προσαυξημένου με τους τόκους βάσει επιτοκίου ύψους 10 % ετησίως και ετήσια κεφαλαιοποίηση από της ημερομηνίας υποβολής της αιτήσεως στις 8 Μαρτίου 2007 και μέχρις ικανοποιήσεως
            
         
               —
            
            
               καταδίκη της καθής στην καταβολή υπέρ του προσφεύγοντος όλων των δικαστικών εξόδων, μεταξύ των οποίων συμπεριλαμβάνονται τα έξοδα που αφορούν τη σύνταξη πραγματογνωμοσύνης η οποία θα λάβει χώρα ενδεχομένως προκειμένου να διαπιστωθεί η συνδρομή των προϋποθέσεων για την καταδίκη της καθής στην καταβολή των προαναφερθέντων ποσών στον προσφεύγοντα καθώς, εν γένει, και οποιουδήποτε άλλου γεγονότος συναφούς προς την εκδοθησόμενη απόφαση επί της de qua υποθέσεως.